**Açai** eller **assaipalme** er en palme som blir dyrket for sin frukt og palmehjerte. Navnet er en brasiliansk tilnærming til det tupianske ordet *ïwasa'i*, «[frukt som] gråter/skiller ut vann». Frukten har møtt sterkt stigende etterspørsel senere år, og den dyrkes nå vesentlig for salg av frukt.

Det skilles mellom åtte arter, endemisk til Sentral- og Sør-Amerika, fra Belize sørover til Brasil og Peru. De vokser vesentlig i sump og på elvesletter. Açaipalmer er høye og slanke, og vokser til 15–30 meters høyde, med opp til tre meter langt bladverk.

Høsting og bruk
---------------

### Frukt

Frukten er liten, rund og mørk lilla steinfrukt med omkring 3 cm omkrets, utseendemessig lik en drue, men mindre saftig. Den vokser i klaser av 500 til 900 frukter i hver. Det ytterste laget av den modne frukten har en dyplilla farge, eller grønn, avhengig av arten og modningsgraden. Fruktlaget er 1 mm tykt og omgir et stort og hardt frø som opptar 80% av fruktne størrelse. De modne fruktene blir høstet som mat to ganger årlig. 

* En Açailund i BrasilEn Açailund i Brasil
* AçaipalmerAçaipalmer
* Servering av açaimasseServering av açaimasse
* Separasjon av açaimasse fra frø i et marked. Belém, Pará BrazilSeparasjon av açaimasse fra frø i et marked. Belém, Pará Brazil
* Euterpe oleracea - Museum specimenEuterpe oleracea - Museum specimen

Påståtte helseeffekter
----------------------

Açaí har i løpet av 2000-tallet blitt en svært populær ingrediens i kosttilskudd, detoksifiseringskurer og hudkremer. Grunnet det høye innholdet av antioksidanter anvendes det ofte påstander om svært helsegunstige effekter i markedsføringen. Det finnes derimot ingen vitenskapelig forskning som kan dokumentere noen helsemessige fordeler ved å innta açaí i forhold til annen frukt. Blant effektene som ofte tillegges bæret er at det skal være slankende, motvirke aldring og rynker, og rense kroppen for toksiner, men det finnes ingen kliniske studier som kan underbygge noe av dette. Derimot er det påvist at ekstra inntak av antioksidanter ikke påvirker levealderen. Særlig i produkter som omsettes gjennom salgsformen multi-level marketing har açaí blitt en populær ingrediens, og disse er ofte svært kostbare.

Referanser
----------

1. ↑  CSPI Warns Consumers about Web-Based Açai Scams Quackwatch
2. ↑  Pressing Açaí for Answers New York Times
3. ↑  Review: antioxidant supplements do not reduce all-cause mortality in primary or secondary prevention Evid Based Med
4. ↑  Acai er det nye superbæret VG

Eksterne lenker
---------------

* (en) *açaí* i Encyclopedia of Life Rediger på Wikidata

* (en) *açaí* i Global Biodiversity Information Facility Rediger på Wikidata

* (en) *açaí* hos ITIS Rediger på Wikidata

* (en) *açaí* hos NCBI Rediger på Wikidata

* (en) *açaí* hos The International Plant Names Index Rediger på Wikidata

* (en) *açaí* hos Tropicos Rediger på Wikidata

* (en) *Kategori:Euterpe oleracea* – bilder, video eller lyd på Wikimedia Commons Rediger på Wikidata

* (en) *Euterpe oleracea* – galleri av bilder, video eller lyd på Wikimedia Commons Rediger på Wikidata

* *Euterpe oleracea* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** TasteAtlas **·** GND **·** LCCN
 |